KLASA: 112-01/22-02/48

UR.BROJ: 251-269-03-01-22-1

U Zagrebu, 10. 8. 2022.

Na temelju članka 16. Kolektivnog ugovora za djelatnost socijalne skrbi (NN br. 61/18), suglasnosti Ministarstva rada, mirovinskoga sustava, obitelji i socijalne politike od 14. srpnja 2022. (KLASA: 100-01/22-02/394, URBROJ: 524-08-01-02/7-22-2) Centar za odgoj i obrazovanje «Vinko Bek», raspisuje

**N A T J E Č A J**

**za zapošljavanje radnika/radnice na radnom mjestu:**

1. **UČITELJ/ICA TJELESNE I ZDRAVSTVENE KULTURE (m/ž) na neodređeno puno radno vrijeme**

**Traženi broj radnika: 1**

**Mjesto rada: Zagreb**

Uvjeti:

- završen studijski program nastavničkog predmeta tjelesna i zdravstvena kultura na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalističkog diplomskog stručnog studija ili preddiplomskog sveučilišnog ili stručnog studija na kojem se stječe najmanje 180 ECTS bodova

- pedagoške kompetencije

 uvjeti sukladno čl. 105. st. 6 Zakona o odgoju i obrazovanju u osnovnoj i srednjoj školi i članku 23.

 Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19 i 75/20)

- položen stručni ispit

- nepostojanje zapreka iz čl. 261. st. 1. Zakona o socijalnoj skrbi

Prednost: kandidati i kandidatkinje s iskustvom rada u ustanovi socijalne skrbi te iskustvom rada s osobama s oštećenja vida. Na natječaj se mogu javiti osobe oba spola.

Uz prijavu na javni natječaj kandidati/kinje trebaju priložiti (dovoljan je običan preslik dokumenata, a prije zapošljavanja potrebno je predočiti original dokumenata):

* životopis
* dokaz o stečenoj stručnoj spremi (diploma)
* dokaz o položenom stručnom ispitu
* dokaz o državljanstvu RH ili druge države članice EU – domovnicu, preslik osobne iskaznice ili putovnice
* elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz koje su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja (ne stariji od mjesec dana)
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci)

Kandidat/kinja koji/a ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na popis dokaza za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene na <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Priložene isprave dostavljaju se u neovjerenoj preslici uz obvezu izabranog kandidata/kandidatkinje da nakon izbora dostavi izbornike.

Kandidati koji ispunjavaju opće uvjete iz ovog natječaja, a podnijeli su pravovremene i potpune prijave, mogu biti pozvani na usmeni razgovor i na testiranje. O vremenu usmenog razgovora/testiranja kandidati će biti obaviješteni nakon isteka roka za dostavljanje dokumentacije.

Za kandidate/kandidatkinje koji/e ne pristupe razgovoru/provjeri/testiranju smatrat će se da su povukli prijavu i više se neće smatrati kandidatom/kandidatkinjom prijavljenima na natječaj.

Podnošenjem prijave kandidati/kandidatkinje daju suglasnost Centru za odgoj i obrazovanje ''Vinko Bek'' da kao voditelj zbirke podataka može prikupljati, koristiti i dalje obrađivati njihove osobne podatke, isključivo u svrhu provedbe natječajnog postupka, sukladno propisima koji uređuju zaštitu osobnih podataka.

Kandidati i kandidatkinje koji se prijave na natječaj prijavom na natječaj daju privolu da se, u slučaju da budu izabrani na natječaju, njihovo ime i prezime te zvanje objavi na web stranici Centra te navedeni podaci dostave svim kandidatima/kandidatkinjama koji su se prijavili na natječaj.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10000 Zagreb osobno ili poštom s naznakom ''za natječaj učitelj tjelesne i zdravstvene kulture'', u roku od 8 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Centar za odgoj i obrazovanje ''Vinko Bek'' zadržava pravo ne odabrati nijednog kandidata i pravo poništenja natječaja.

 v.d. ravnateljice

 Centra za odgoj i obrazovanje

 »Vinko Bek«, Zagreb:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_